Masheñe Teófilo , p̃apa' peñoteñ ahuañmo'chapa' pa'namen esocmañen ñeñt̃ atet̃ etsotayese't̃ Jesús acheñeneshesho ñeñt̃ e'ñe ñanom ame'ñaya ña , ama't t̃eme'ttsen yocpa'naña ñeñt̃ey o' yame'ñera yam̃a . Ñam̃a allempot̃eñ Jesúspa' orrtana pa'namen acheñenesha' ñeñt̃ entyesaye't̃ e'ñe allame'tets . Ñetñapa' e'ñe entuoñete't̃ allohuen ñeñt̃ atet̃ p̃a'yese't̃ . Ñetñapa' serrpare'tyesete't̃ atet̃ oten Yompor po'ñoñ . Att̃ot̃ña eñotaterryetña yam̃a . Ñeñt̃ atet̃ eñotatyenet ñetpa' shonte' acheñenesha' quellca'yesetañ ñeñt̃ atet̃ p̃osa Cristo allempo huapa . Ñeñt̃o'marña napa'c̈ho'ña e'ñe pocte' nenteñ o'ch nequellconap̃ e'ñe ora allpon ñeñt̃ atet̃ orrtatos Jesús , t̃arro'mar napa' ahuañmo'chot̃eñ atarr noct̃ape'cheñ o'ch e'ñe neñoch errot̃ent̃e'ña ñeñt̃ e'ñe po'ñoc̈h atet̃ p̃a'yesosa Jesús . Ñeñt̃o'marña t̃e' arrpa' o'ch e'ñe neñotatap̃ ora allpon ñeñt̃ o' etsotua allochñapa' att̃och e'ñe peñotuer p̃am̃a ñeñt̃ allpon yec̈hatenpetpa' ñeñt̃pa' e'ñe po'ñoc̈h atet̃ . Ñehua , arrpa' atet̃ o' etsotua .
